**15-JOGI/94-…/2017.**

**Szállítási szerződés TERVEZET**

**Eszközbeszerzés „Az oroszlányi bölcsőde működési feltételeinek fejlesztése” című,**

**TOP-1.4.1-15-KO1-2016-00022 számú projekt keretében**

**II. Rész: Árnyékoló és párásító rendszerek**

amely létrejött egyrészről

**Oroszlány Város Önkormányzata** (2840 Oroszlány, Rákóczi Ferenc út. 78., bankszámla száma: 12028003-00254374-00100004; adószáma: 15729631-2-11; képviseli: Lazók Zoltán polgármester), **mint Vevő** (a továbbiakban: **Vevő**),

másrészről a:

**…………………………………** (székhelye: ……………., bankszámla száma: …………………; adószáma: …………………; cégjegyzékszáma: ………………; képviseli: ……………….), **mint eladó** (a továbbiakban: **Eladó**) között az alábbiak szerint:

**I. Előzmények**

I.1. Oroszlány Város Önkormányzata mint ajánlatkérő „***Eszközbeszerzés „Az oroszlányi bölcsőde működési feltételeinek fejlesztése” című, TOP-1.4.1-15-KO1-2016-00022 számú projekt keretében***” tárgyban, a közbeszerzésekről szóló 2015. évi CXLIII. törvény (a továbbiakban: Kbt.) 117. §-a szerinti tárgyalásos közbeszerzési eljárást folytatott le. Az eljárást megindító felhívás 2017. december 4-én, K.É. 17445/2017. számon jelent meg a Közbeszerzési Értesítőben.

I.2. Az eljárás során a …………………….. az eljárást megindító felhívásban és a közbeszerzési dokumentumokban foglaltaknak megfelelően a II. rész tekintetében érvényes ajánlatot tett. A Közbeszerzési Munkacsoport …./2017. (…..) számú határozatával a ………………………………. a II. rész tekintetében eljárás nyertesének nyilvánította.

I.3. Felek az eljárást megindító felhívás és a Közbeszerzési dokumentumok, valamint az ajánlat tárgyalás befejezésekor érvényes tartalma alapján az alábbi szerződést kötik:

**II. A szerződés tárgya**

II.1.Vevő a jelen szerződés aláírásával megrendeli Vállalkozótól a jelen szerződés I.1. pontjában írt közbeszerzési eljárás ***II. Részének (Árnyékoló és párásító rendszerek) tárgya szerinti eszközöket „Az oroszlányi bölcsőde működési feltételeinek fejlesztése” című, TOP-1.4.1-15-KO1-2016-00022 számú projekt keretében.***

II.2. Eladó a jelen szerződés aláírásával vállalja, hogy a Vevő által igényelt és a jelen szerződés II.1. pontjában meghatározott beszerzést szakszerűen megvalósítja, az eszközöket és tartozékait határidőre leszállítja, a végső ajánlatban szereplő garanciavállalással.

Eladó kijelenti továbbá, hogy az ajánlatában meghatározott eszközöket, tartozékaival együtt a jelen szerződésben előírt határidőig Vevő kizárólagos tulajdonába adja.

II.3. **Eladó részletes feladata:**

Eszközök szállítása „Az oroszlányi bölcsőde működési feltételeinek fejlesztése” című, TOP-1.4.1-15-KO1-2016-00022 számú projekt keretében az alábbi rész-ajánlattételi területen: II. Rész: Árnyékoló és párásító rendszerek.

Mennyiség: Összesen 4 fajta áru beszerzése az oroszlányi bölcsőde részére, melyek darabszáma összesen: 13 darab.

E rész keretében beszerzésre kerülő eszközök: párásító rendszer, párakapu-párásító rendszer, árnyékoló, mozgatható, időjárásálló pavilonok. A beszerzendő áruk részletes listáját a **Közbeszerzési Műszaki leírás** tartalmazza, mely jelen szerződés **1. mellékletét képezi**.

**Eladó az alábbi eszközök leszállítására köteles: a** jelen szerződés **2.** **mellékletét képező, árazott tétellista szerint**, melyek újak, még használatban nem voltak.

Az Eladó kijelenti, hogy a leszállításra kerülő eszközök az alábbi műszaki paramétereknek megfelelnek:

* rendelkeznek **a Közbeszerzési Műszaki leírásban (1. melléklet)** foglaltak szerinti funkciókkal, megfelelnek az ajánlatkérő által előírt feltételeknek.

A **leszállításra kerülő eszközök (a megajánlott eszközök) műszaki leírását** a **3. melléklet tartalmazza.**

**II.4. Teljesítési határidő: 2018. március 31.**

**Előteljesítés lehetséges.**

**III. szerződés teljesítésében részt vevő személyek, szervezetek**

III.1. A szerződést a nyertes ajánlattevőként szerződő félnek kell teljesítenie.

III.2. A szerződés teljesítésébe az Eladó kizárólag az ajánlatában megjelölt részfeladatokra, és körben vonhat be alvállalkozót.

III.3. Amennyiben a szerződés teljesítése során a megjelölt alvállalkozó személyében változás következne be a szerződéskötéskor előre nem látható ok miatt bekövetkezett lényeges körülmény miatt, az új alvállalkozó személyét illetően Eladó előzetesen egyeztetni köteles a Vevővel, és kizárólag az ajánlattételi felhívásban és közbeszerzési dokumentumokban szereplő előírásoknak ugyancsak megfelelő – az Eladó által jóváhagyott – alvállalkozó vonható be.

III.4. Felek rögzítik, hogy Vállalkozó az általa bármilyen módon igénybe vett Alvállalkozó teljesítéséért úgy felel, mintha maga teljesített volna.

1. **Szerződést biztosító mellékkötelezettségek:**

**IV.1. késedelmi kötbér:** a naponta a nettó vállalkozói díj 1 %-a,

A késedelmi kötbér összege: legfeljebb a nettó vállalkozói díj 20 %-a.

A kötbér összegéről a Vevő a késedelem megszűnésekor, legkésőbb azonban a teljesítési határidő lejártát követő 20. napon állít ki számlát, melyet az Eladó 8 napon belül köteles a Vevő részére, a Vevő bankszámlájára történő átutalással megfizetni.

**Amennyiben** a II.3. pontban meghatározott eszközök leszállításában **15 napnál** hosszabb csúszás következik be, **Vevő jogosult a szerződést azonnali hatállyal rendkívüli felmondással megszüntetni és a gépet mástól megrendelni**, illetve meghiúsulási kötbért követelni, továbbá kártérítési igényt érvényesíteni.

A kötbér kifizetése nem érinti a Vevő azon jogát, hogy a Vállalkozótól a szerződésszegéssel okozott és a kötbér összegével nem fedezett kárának megtérítését követelje.

**IV.2. meghiúsulási kötbér a nettó vállalkozói díj 20%-a.**

**IV.3. Jótállás**

A leszállított eszközökre és tartozékaira vállalt garancia: ….. hónap.

**Jótállási biztosíték:**

A Kbt. 134. § (3) bekezdése alapján a szerződés hibás teljesítésével kapcsolatos jótállási igények biztosítékaként (jótállási biztosíték) a szerződés szerinti, tartalékkeret és áfa nélkül számított **ellenszolgáltatás 5 %-ának megfelelő biztosíték kerül kikötésre**.

**A jótállási biztosíték formája:** Eladó a Jótállási biztosítékot a Kbt. 134. § (4) bekezdése értelmében a jótállási kötelezettség kezdetének időpontjában, azaz a teljesítésigazolás kiadásának (sikeres és hiánytalan műszaki átadás-átvételt igazoló átadás-átvételi igazolás kiadásának) napján köteles rendelkezésre bocsátani.

Eladó az ajánlatában nyilatkozzon arról, hogy a Kbt. 134. § (5) bekezdése szerint a jótállási biztosítékot határidőre a Vevő rendelkezésére bocsátja.

A Kbt. 134. § (6) bekezdés a) pontja alapján a biztosíték kikötése vonatkozásában az ajánlatkérő a közbeszerzési dokumentumokban előírja, hogy a biztosítékok az ajánlattevőként szerződő fél

választása szerint nyújthatóak:

* óvadékként az előírt pénzösszegnek az ajánlatkérőként szerződő fél fizetési számlájára történő befizetésével, átutalásával,
* pénzügyi intézmény vagy biztosító által vállalt garancia vagy készfizető kezesség biztosításával,
* vagy biztosítási szerződés alapján kiállított - készfizető kezességvállalást tartalmazó - kötelezvénnyel.

Jótállási Biztosíték felszabadítása: A Jótállási időszak végén megállapításaikat jegyzőkönyvben rögzítik. A rögzített hibák kijavítása után, illetve a jegyzőkönyvben foglalt megállapodásnak megfelelően a Jótállási biztosítékot Vevő részben, vagy egészben felszabadítja.

IV.5.2. A Jótállási időszakon belül a Eladó a Vevő által jelzett, a hibás teljesítéssel összefüggő munkarészek kijavítását 15 napon belül köteles megkezdeni és a műszakilag indokolt időtartamon belül befejezni. Ellenkező esetben Vevő jogosult - a Eladó értesítésével - a munkát mással elvégeztetni a Jótállási Biztosíték terhére.

**V. Átadás-átvételi eljárás**

V.1. Az Eladó jelzése alapján Vevő átadás-átvételi eljárást tűz ki legkésőbb a teljesítési határidőre az érintettek meghívásával. A II.3. pontban meghatározott eszközök leszállítása: legkésőbb 2018. március 31-ig.

A teljesítés helye: Bölcsőde, 2840 Oroszlány, Óvoda köz 1-2.

V.2. A jelen szerződés szerinti eszközök átadását követően az átadási dokumentáció része:

* Eladó köteles az eszközök használatához, üzemben tartásához, illetve kezeléséhez szükséges teljes körű tájékoztatást megadni, illetve a kapcsolódó minőségi tanúsítványokat, a garanciális vagy szavatossági igény érvényesítéséhez szükséges dokumentumokat Vevőnek átadni.

V.3. A Vevő kapcsolattartó képviselője:

Dr. Molnár Miléna aljegyző

email: [molnar.milena@oroszlany.hu](mailto:molnar.milena@oroszlany.hu)

tel: +36 20 427-84-06

cím: Oroszlányi Polgármesteri Hivatal, 2840 Oroszlány, Rákóczi Ferenc út 78.

V.4. Eladó képviselője:

név: ……………..

cím: ………………

mobil: …………., e-mail: ………………………

**VI. Pénzügyi feltételek:**

VI.1. **Az ellenszolgáltatás összege:**

Eladó kijelenti, hogy amennyiben a közbeszerzési eljárás során, mint nyertes ajánlattevő kiválasztásra kerül a szerződést a következő ellenszolgáltatásért teljesíti.

|  |  |  |  |
| --- | --- | --- | --- |
| **Rész megnevezése** | **nettó díj** | **ÁFA** | **bruttó díj** |
| II. Rész: Árnyékoló és párásító rendszerek |  |  |  |

**Teljességi nyilatkozat:**

Eladó nyilatkozik, hogy a fenti ajánlati árat az ***Eszközök szállítása „Az oroszlányi bölcsőde működési feltételeinek fejlesztése” című, TOP-1.4.1-15-KO1-2016-00022 számú projekt keretében tárgyú közbeszerzési eljárás II. Részének (Árnyékoló és párásító rendszerek) megvalósításához*** szükséges **minden költségre figyelemmel tette, tekintettel a közbeszerzési dokumentumokban meghatározott előírásokra.**

VI.2.

**Vevő előleget nem biztosít. A nyertes ajánlattevőként szerződő fél a teljesítésigazolást követően állíthat ki számlát, 30 napos fizetési határidővel.**

Eladó a szerződés teljesítéséért a jelen pontban meghatározottakon kívül egyéb jogcímen ellenszolgáltatásra nem jogosult.

**VII. Egyéb rendelkezések**

VII.1. A Kbt. 136. § (1) bekezdése értelmében a Vevő Eladó számára előírja a következő rendelkezéseknek való megfelelést:

a nyertes ajánlattevő

1. nem fizethet, illetve számolhat el a szerződés teljesítésével összefüggésben olyan költségeket, amelyek a 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a nyertes ajánlattevő adóköteles jövedelmének csökkentésére alkalmasak;
2. a szerződés teljesítésének teljes időtartama alatt tulajdonosi szerkezetét az ajánlatkérő számára megismerhetővé teszi és a 143. § (3) bekezdése szerinti ügyletekről az ajánlatkérőt haladéktalanul értesíti.

VII.3. Felek megállapodnak abban, hogy esetleges jogvitáikat elsődlegesen békés úton, tárgyalások útján rendezik. Ha ez nem vezet eredményre, vitáik eldöntésére a Megrendelők székhelye szerinti bíróság kizárólagos illetékességét kötik ki.

VII.4. A nyertes ajánlattevőként szerződő fél a szerződésszegésével okozott kárért teljes kártérítési felelősséggel tartozik.

VII.5. A jelen szerződésben nem szabályozott kérdésekben a közbeszerzésekről szóló 2015. évi CXLIII. törvény, a Polgári Törvénykönyvről szóló 2013. évi V. törvény irányadók.

A Felek a jelen szerződést – mint akaratukkal mindenben megegyezőt – jóváhagyólag négy egyező példányban írják alá.

Oroszlány, 2017. december ……

|  |  |
| --- | --- |
| **………………………….**  **Vevő**  **Oroszlány Város Önkormányzata képviseletében: Lazók Zoltán polgármester** | **……………………….**  **Eladó**  **képviseletében:**  **……………….** |
| **Ellenjegyzem:** |  |
| **……………………….**  **Dr. File Beáta jegyző** |  |

**Pénzügyi ellenjegyzés:**

**………………….………….**

**Bársony Éva osztályvezető**

1. **számú melléklet:** **Közbeszerzési Műszaki leírás**
2. **számú melléklet: a megajánlott eszközök árát részletező, tételes kimutatás**
3. **számú melléklet:** **a megajánlott eszközök műszaki leírása**

**Ajánlattevő által a tervezethez fűzött észrevételek: legkésőbb a 2017. december 15-ei tárgyaláson kérjük előadni!**

**……………………………………………………………………………………………………………**

**……………………………………………………………………………………………………………**

**……………………………………………………………………………………………………………**

**……………………………………………………………………………………………………………**

**……………………………………………………………………………………………………………**

**……………………………………………………………………………………………………………**

**……………………………………………………………………………………………………………**

**……………………………………………………………………………………………………………**